AARHUS: Grenåvej får i løbet af sensommeren eller efteråret opsat en stationær ATK - også kendt som en stærekasse.

Det sker som del af et nyt pilotprojekt, regeringen har bedt Vejdirektoratet og Rigspolitiet om at sætte i værk.

Projektet skal blandt andet bruges til at undersøge, hvordan mobile fotovogne og faste standere virker i sammenhæng med hinanden.

Det skal også undersøge, hvordan stærekasser påvirker trafikanterne over en længere periode.

Præcist hvor på den lange Grenåvej, stærekassen kommer op, har det ikke været muligt at få oplyst.

Kun at den kommer op i Risskov på en strækning, hvor der fra 2011 til 2015 har været registreret fem ulykker med personskade og tre ulykker med materiel skade.